Nos magister Willelmus, archidiaconus Barrensis et provisor hospitalis sancti Mammetis Lingonensis, et Symon, archipresbiter et canonicus Lingonensis, universis presentes litteras inspecturis notum facimus quod, in nostra presentia constituti, magister et fratres dicti hospitalis recognoverunt se vendidisse, pro precio de VIII libris lingonensium de quibus ad plenum suum recognoverunt idem magister et fratres recepisse pagamentum, abbatisse et conventui de Vaboum unam petiam prati siti in finagio de Vosignes desuper riveriam de Suysote, que petia prati pertitur cum prato domini Ormanceii et prato Johannis de Corcellis dicti Travers. Promittentes bona fide dicte abbatisse et conventui adversus omnes super dicta venditione legitimam portare garantiam. In cujus rei testimonium, ad petitionem dictorum magistri et fratrum, presentes litteras sigillorum nostrorum munimine roboravimus. Actum anno Domini M° CC° quadragesimo secundo, mense martio.